Ja ha començat el Taller de creació literària en valencià de les Biblioteques Municipals
2025-07-24

La Sala d’Audiovisuals de la Casa de Cultura de Burjassot ha sigut testimoni de l’inici del Taller de creació literària en valencià que l’equip de Biblioteques Municipals ha preparat per a aquest nou curs, després de l’èxit del desenvolupat fa a penes uns mesos.

A la primera de les sessions del taller no va faltar el regidor de Cultura i Joventut, Javier Naharros, que va voler comprovar de primera mà en què consistirà el taller i, a més, donar la benvinguda a totes i tots els participants, els quals tindran a l’escriptor Vicent Usó com a encarregat d’impartir el taller.

Usó els mostrarà les claus per a escriure millor i conéixer més a fons el procés creatiu dels autors als quals admiren.